*PROJEKTS*

LATVIJAS REPUBLIKAS MINISTRU KABINETS

2014. gada\_\_\_. Rīkojums Nr.

Rīgā (prot. Nr. .§)

**Par nacionālās koordinācijas mehānismu Latvijas kā vadošās valsts uzdevumu veikšanai Eiropas Savienības dalībvalstu konsorcijā Eiropas Savienības robežu pārvaldības programmas Centrālāzijai 9. fāzē**

1. Atļaut iesaistītajām institūcijām piedalīties Eiropas Savienības (turpmāk – ES) dalībvalstu konsorcijā ES robežu pārvaldības programmas Centrālāzijā *(angliski – Border Management programm for Central Asia)* (turpmāk – BOMCA) 9.fāzē un uzņemties saistības, paredzot, ka Latvija tiek, noteikta par vadošo dalībvalsti valsts uzdevumu veikšanai minētā konsorcijā.
2. No Latvijas puses projektā tiek iesaistītas: Ārlietu ministrija (turpmāk – ĀM), Valsts robežsardze (turpmāk – VRS), Rīgas Tehniskās universitātes Starptautisko ekonomisko sakaru un muitas institūts (turpmāk – RTU SESMI), Pārtikas un veterinārais dienests, Valsts ieņēmumu dienesta Muitas pārvalde.
3. Noteikt institūcijas, kas nodrošina BOMCA 9. fāzes konsorcija vadošās valsts uzdevumus ES un nacionālā līmenī:
   1. ĀM:
      1. politiskā virsvadība BOMCA 9. fāzē nacionālā līmenī;
      2. diplomātiskais atbalsts Centrālāzijas reģionā, atkarībā no BOMCA 9.fāzes aktuālajām vajadzībām.
   2. Iekšlietu ministrija (VRS):
      1. vadīt dalībvalstu konsorciju;
      2. sagatavot un līdz 2015. gada 30. janvārim iesniegt Eiropas Komisijā pieteikumu par konsorcija dalību BOMCA 9. fāzes projektā.
      3. parakstīt Granta līgumu ar Eiropas Komisiju par BOMCA 9. fāzes projekta realizāciju;
      4. noslēgt vienošanos ar konsorcija dalībniekiem par dalību BOMCA 9. fāzes projektā;
      5. pārstāvēt konsorcija dalībniekus sarunās ar Eiropas Komisiju un ES delegāciju Centrālāzijā, Centrālāzijas valstu iestādēm, kā arī starptautiskajām organizācijām jautājumos, kuri ir saistīti ar BOMCA 9.fāzes projekta plānošanu un realizāciju;
      6. koordinēt konsorcija dalībnieku aktivitātes ES līmenī BOMCA 9. fāzi atbilstoši programmas vadlīnijām;
      7. vadīt konsorcija dalībniekus pieteikuma sagatavošanas laikā, kā arī koordinēt un saskaņot iesniegtus priekšlikumus BOMCA 9. fāzes projekta realizācijai;
4. Iekšlietu ministrijai (VRS) sadarbībā ar ĀM, pēc projekta pilna pieteikuma sagatavošanas un apstiprināšanas Eiropas Komisijā, normatīvajos aktos valsts budžeta jomā noteiktā kārtībā iesniegt pieprasījumu Finanšu ministrijā ārvalstu finanšu palīdzības iestādes ieņēmumos un attiecīgu izdevumu palielināšanai, kā arī nepieciešamā valsts budžeta līdzfinansējuma pārdalei no valsts budžeta 74.resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
5. Projekta īstenošanai nacionālā līmenī tiek izveidota darba grupa projekta pieteikuma izstrādei un projekta ieviešanai, kurā piedalās visas konsorcijā pārstāvētas institūcijas – ĀM, VRS, RTU SESMI, Valsts ieņēmumu dienesta Muitas pārvalde un Pārtikas un veterinārais dienests. Šo darba grupu izveido ĀM un vada VRS.

Ministru prezidente L. Straujuma

Ārlietu ministrs E. Rinkēvičs

Iesniedzējs: ārlietu ministrs E. Rinkēvičs

Vīzē: valsts sekretārs A. Pildegovičs

27.11.2014.

415

Māris Pučka

Pirmās divpusējo attiecību direkcijas Austrumeiropas un Centrālāzijas valstu nodaļas 2.sekretārs

Tālr.: 67016147; E-pasts: maris.pucka@mfa.gov.lv